**Әбілқас Сағынов атындағы ҚарТУ**

**жатақханаларына орналастыру бойынша ақпарат**

**1.** Студенттерге жатақханалардан орын беру «Жоғары және жоғары оқу орнынан кейінгі білім беру ұйымдарында білім алушыларға жатақхана беру» мемлекеттік көрсетілетін қызмет стандарты және «Білім беру ұйымдарының жатақханаларындағы орындарды бөлу қағидаларын бекіту туралы» Қазақстан Республикасы Білім және ғылым министрінің 2016 жылғы 22 қаңтардағы № 66 бұйрығына (Қазақстан Республикасы Білім және ғылым министрінің 2020 жылғы 25 мамырдағы № 215 бұйрығына сәйкес өзгерістерімен) – бұдан әрі ҚР БҒМ бұйрығына сәйкес жүргізіледі.

**2.** Студенттердің жатақханалардан орын беру туралы өтініштерін қарау объективтілігі мен талаптарын сақтау мақсатында ректор бұйрығымен құрамына факультет декандары, жатақхана әкімшілері, студенттік өзін-өзі басқару өкілдері кіретін жатақханалардан орын бөлу жөніндегі арнайы Комиссия құрылды. Комиссия мүшелерінің саны тақ санынан тұрады.

**3.** Жатақханадан орын ұсыну үшін университет сайтының «Жылдам сілтемелер – студентке – жатақхана» бөлімінде әлеуметтік жеңілдіктерді растайтын құжаттарды (тізбеге сәйкес) тіркей отырып, арнайы сілтеме бойынша <http://www.kstu.kz/obshhezhitie/> онлайн-өтінім беру қажет.

**4.** Конкурстық комиссия жатақханадағы орындарды бөлуді негіздер мен кезектілікті ескере отырып, мынадай басым тәртіппен жүзеге асырады:

*1)* даму мүмкіндіктері шектеулі адамдар, мүгедектер мен бала кезінен мүгедектер, мүгедек балалар, жетім балалар мен ата-анасының қамқорлығынсыз қалған балалар, ата-анасының біреуі немесе екеуі де мүгедек болып табылатын адамдар;

 *2)* кәмелетке толғанға дейін ата-анасының қамқорлығынсыз қалған жастар қатарындағы адамдар, кемінде үш жыл толық емес отбасының балалары мәртебесі бар балалар, жеңілдіктер бойынша Ұлы Отан соғысының қатысушылары мен мүгедектеріне теңестірілген адамдар, ауылдың әлеуметтік-экономикалық дамуын айқындайтын білім беру бағдарламалары бойынша оқуға түскен ауыл жастары қатарындағы адамдар, сондай-ақ қандастар;

*3)* Мәңгілік ел жастары-индустрияға!"("Серпін-2050") жоба шеңберінде білім алушылар;

*4)* бірінші курсқа қабылданған, «Алтын белгі» белгісі бар білім алушылар, Президенттік, халықаралық және республикалық олимпиада және (немесе) конкурс жеңімпазының немесе жүлдегерінің сертификаты бар білім алушылар, сондай-ақ білім туралы растайтын құжаты (куәлік, аттестат, диплом)бар ұйымды үздік бітірген талапкерлер;

*5)* мемлекеттік білім беру тапсырысына сәйкес бірінші курсқа оқуға қабылданған, Ұлттық бірыңғай тестілеудің немесе Кешенді тестілеудің, пәндер бойынша немесе ұйым өткізген тестілеу нысаны бойынша түсу емтихандарының қорытындылары бойынша жоғары балы бар білім алушылар.

Ұлттық бірыңғай тестілеудің немесе Кешенді тестілеудің, ұйымдар өткізген тестілеу пәндері немесе тестілеу нысаны бойынша түсу емтихандарының қорытындылары бойынша балдар тең болған кезде өтініш берушінің (отбасының) жергілікті атқарушы органдар ұсынатын мемлекеттік атаулы әлеуметтік көмек алушыларға тиесілігін растайтын анықтаманы ұсынған кезде қаражатты қалыптастыру, жұмсау бағыты және есепке алу қағидаларына сәйкес білім алушының материалдық жағдайы ескеріледі, әлеуметтік көмек алуға құқығы бар отбасылардан, сондай-ақ мемлекеттік атаулы әлеуметтік көмек алмайтын, жан басына шаққандағы табысы ең төменгі күнкөріс деңгейінің шамасынан төмен отбасылардан шыққан білім алушылар мен тәрбиеленушілерге және жетім балаларға, ата-анасының қамқорлығынсыз қалып, отбасыларда тұратын балаларға, төтенше жағдайлардың салдарынан шұғыл жәрдемді талап ететін отбасылардан шыққан балаларға және Қазақстан Республикасы Үкіметінің 2008 жылғы 25 қаңтардағы № 64 қаулысымен бекітілген білім алушылар мен тәрбиеленушілердің өзге де санаттарына;

*6)* оқу, ғылыми және қоғамдық жұмыста жоғары нәтижелері бар жоғары курс оқушылары қатарынан оқитындар;

*7)* ұйымдардың өзге де білім алушылары.

**5.** Комиссияның шешімі жатақханаға орналастыру үшін жолдама беру немесе орын беруден бас тарту болып табылады. Жатақханаға орналасу үшін жолдама автоматты түрде қалыптастырылады және білім алушының электрондық поштасына жіберіледі.

**6.** Жатақханаға орналастыру аяқталғаннан кейін әрбір студенттің жеке ісі (факультет әкімшісі мен деканының деректер базасында) қалыптастырылады, онда кейіннен жатақханаларда тұру қағидаларының барлық бұзушылықтары тіркеледі. Олардың нәтижелері бойынша білім алушы жатақханадан шығарылуы мүмкін және келесі оқу жылында жатақханаға орналасудан бас тартылады.

**НАЗАР АУДАРЫҢЫЗ!**

2022-2023 оқу жылына жатақханалардан орын беруге өтінімді беру **2022 жылғы 20 тамыздан** бастап мүмкін болады (жатақханалардан орын бөлу жөніндегі Комиссияның қарауына). Жоғары курс білім алушыларға өтінімді **2022 жылғы 5 қыркүйектен кейін беру** мүмкін болады.

**Студент жатақханадан орын бөлгеннен кейін міндетті**

**1.** Қарағанды қаласына келген соң вокзалдан немесе автовокзалдан университетке №1 автобуспен (вокзал ғимаратының жанындағы аялдама) «Әкімдік» аялдамасына дейін жетуге болады.

**2.** Жолдамада көрсетілген жатақханаға келіп, заттарды сақтау камерасында қалдыру керек. Жатақхана мекен-жайы - Н. Назарбаев даңғылы, 58/2; Терешкова көшесі, 40.

**3**. ҚарТУ-дың денсаулық сақтау пунктінен («Армандастар Ордасы» ТК 1-ші қабаты) педикулез бен қышымаға медициналық тексеруден өту туралы **анықтама** алу;

**4.** Екінші деңгейдегі банктердің есеп айырысу-кассалық бөлімдерінде семестр бойынша тұру құнын төлеу: күзгі - қыркүйек 2022ж. - қаңтар 2023ж. – жатақханаға орналасу кезінде; көктемгі - ақпан – маусым 2023ж. – 1.02.2023 ж. дейін). Төлем туралы түбіртектің көшірмесі жатақхана әкімшісіне және факультет деканына ұсынылады. Түбіртектерде міндетті түрде «жатақханада тұрғаны үшін Т. А. Ә.»;

**5.** Жатақханада тұрғын үй-жайды жалдау туралы шарттың екі данасын толтыру және оған қол қою (біреуі-әкімші үшін, екіншісі-студент үшін); тиісті жиһаз, төсек – орын керек-жарақтары бар тұрғын үй-жайды қабылдау-беру Актісіне; жатақханада тұратын адамның сауалнамасына қол қою;

**6.** Жатақхана әкімшісіне келесі **құжаттар тізімін** ұсыну:

- 3 \* 4 өлшеміндегі фото (3 дана);

- жеке басын куәландыратын құжаттың көшірмесі (2 дана);;

- педикулезге, қышымаға анықтама (Денсаулық сақтау пункті ҚарТУ, 1 қабат, «Армандастар Ордасы» ТК) - орналасу кезінде;

- құжаттарға арналған файл (2 дана);

- ЖАТАҚХАНА ҮШІН төлем туралы түбіртек (шартқа сәйкес – семестрлік төлем бойынша: 50% - орналасу кезінде (қыркүйек-қаңтар), 50% - 1.02.2023 ж. (ақпан-маусым);

- әлеуметтік санатқа жататындығын растайтын құжаттардың түпнұсқалары (салыстыру үшін) және көшірмелері. Растайтын құжаттар болмаған кезде немесе дәйексіз деректер ұсынылған кезде, қоныстандырудан бас тартылады.

**7.** 2 апта ішінде уақытша тіркеу рәсімінен өту керек (ҚарТУ паспорт үстелі арқылы – «Студенттер үйі» жатақханасы, 1 қабат, 114 каб), ол үшін алдын ала ХҚКО арқылы электрондық-цифрлық қолтаңбаны (ЭЦҚ) алу қажет; 18 жасқа толмаған адамдарға уақытша тіркеуге ата-анасынан нотариалды куәландырылған сенімхат қажет;

**8.** Академиялық топтың кураторына тиісті жатақхананың бөлме нөмірін хабарлау.

 **Төлем, растайтын құжаттар болмаған кезде немесе жалған деректер ұсынылған кезде білім алушыны қоныстандырудан бас тартылады!!!**

**Өтінім беруге арналған ҚарТУ сайтына сілтеме** [**http://www.kstu.kz/obshhezhitie/**](http://www.kstu.kz/obshhezhitie/)